
 DR 30.6.2011 

 

40 

Kajian semula atau review perintah gaji minimum sekurang-kurangya sekali dalam 
setiap dua tahun adalah untuk memantau dan menilai keberkesanan pelaksanaan gaji 
minimum ke atas pembangunan sosial dan ekonomi negara serta mengkaji keperluan sama 
ada kadar dan liputan gaji minimum perlu diselaraskan.  

Bahagian ini juga memperincikan proses yang perlu dilalui sebelum sesuatu syor 
gaji minimum diwartakan dan kesan undang-undang apabila suatu perintah gaji minimum 
dikuatkuasakan melalui warta. Syor oleh pihak majlis akan diputuskan oleh kerajaan sama 
ada syor berkenaan diterima atau kerajaan boleh meminta majlis mengkaji semula dan 
mengemukakan syor yang baru dalam tempoh yang ditentukan oleh kerajaan. Sekiranya 
kerajaan masih tidak bersetuju dengan syor yang baru, kerajaan boleh menentukan kadar 
gaji minimum dan perkara-perkara berkaitan dengannya.  

■1440 

Walau bagaimanapun, kerajaan tidak boleh sewenang-wenangnya menentukan 
gaji minimum secara sendiri. Syor gaji minimum yang dibuat oleh Majlis kepada kerajaan 
boleh mengikut sektor, jenis pekerjaan dan wilayah. Sekiranya Majlis membuat syor hanya 
satu gaji minimum terpakai untuk semua sektor, semua jenis pekerjaan dan semua wilayah, 
ini bermakna gaji minimum yang ditetapkan itu adalah gaji minimum kebangsaan. Majlis 
juga akan membuat syor bagi mengecualikan mana-mana sektor atau golongan pekerja 
yang tidak sesuai diliputi di bawah perintah gaji minimum. Selain itu, Majlis juga boleh 
membuat syor tentang tarikh penguatkuasaan perintah gaji minimum.   

Implikasi pelaksanaan gaji minimum terhadap pembangunan ekonomi dan sosial 
negara dijangkakan sangat meluas dan kompleks. Walaupun Majlis diberi tanggungjawab 
menentukan gaji minimum berlandaskan prinsip tripartisme dan bersifat profesional, namun 
kerajaan perlu mempunyai peranan dalam menentukan kadar dan liputan gaji minimum 
setelah menimbang syor daripada Majlis.  Dalam hal ini, peranan kerajaan adalah penting 
kerana kerajaan mempunyai tanggungjawab terhadap hal ehwal ekonomi dan 
pembangunan sosial negara secara menyeluruh. Lebih-lebih lagi, pelaksanaan gaji 
minimum di peringkat nasional merupakan perkara yang baru untuk negara kita.  

Untuk makluman Dewan yang mulia ini, lebih daripada 70 peratus dari negara di 
dunia ini yang melaksanakan gaji minimum memberi peranan kepada kerajaan sama ada 
kepada Kabinet, Kongres atau Parlimen dalam menentukan gaji minimum. Umpamanya 
negara Perancis, gaji minimum ditentukan oleh Majlis Menteri dan di United Kingdom oleh 
Parlimen setelah mendapat syor daripada badan penasihat, dan di Amerika Syarikat oleh 
Kongres tanpa obligasi untuk berunding dengan rakan sosial. 

Bahagian IV yang mengandungi fasal 26 hingga 42 memperincikan tentang kuasa 
penyiasatan dan penguatkuasaan yang dipertanggungjawabkan kepada pegawai Jabatan 
Tenaga Kerja. Di bawah bahagian ini, kuasa penyiasatan, penggeledahan, penyitaan, 
pemeriksaan dokumen diperuntukkan kepada pegawai penyiasat yang dihuraikan secara 
terperinci dalam 17 fasal bagi memastikan pelaksanaan gaji minimum dapat 
dikuatkuasakan dengan teratur, telus dan lancar.  

Bahagian V yang mengandungi fasal 43 hingga 47 memberi tumpuan kepada 
aspek kesalahan dan penalti. Semua bentuk penalti yang diperuntukkan dalam rang 
undang-undang ini yang disebabkan oleh ketidakpatuhan majikan adalah bertujuan untuk 
melindungi pekerja daripada sebarang ketidakadilan dan eksploitasi serta membolehkan 
pekerja mendapatkan hak-hak di bawah undang-undang. 

Selain penalti RM10,000 maksimum bagi setiap kesalahan, majikan dikehendaki 
membayar apa-apa perbezaan gaji pokok kepada pekerja yang dapat dibayar di bawah 
paras gaji minimum serta bayaran-bayaran lain yang berkaitan. Selain itu, rang undang-
undang ini turut menekankan penalti yang bersifat deterrent, dengan izin, dalam hal 
kesalahan berterusan dan berulang. Bagi kesalahan berterusan, penalti yang dicadangkan 
ialah denda tidak melebihi RM1,000 sehari bagi setiap kesalahan. Sementara bagi 
kesalahan berulang, penalti yang dicadangkan ialah denda RM20,000 maksimum atau 
penjara tidak melebih lima tahun bagi setiap kesalahan.  

 



40. Kajian semula atau review perintah gaji minimum sekurang-kurangya sekali dalam setiap dua tahun adalah untuk memantau dan menilai keberkesanan pelaksanaan gaji minimum ke atas pembangunan sosial dan ekonomi negara serta mengkaji keperluan sama ada kadar dan liputan gaji minimum perlu diselaraskan. Bahagian ini juga memperincikan proses yang perlu dilalui sebelum sesuatu syor gaji minimum diwartakan dan kesan undang-undang apabila suatu perintah gaji minimum dikuatkuasakan melalui warta. Syor oleh pihak majlis akan diputuskan oleh kerajaan sama ada syor berkenaan diterima atau kerajaan boleh meminta majlis mengkaji semula dan mengemukakan syor yang baru dalam tempoh yang ditentukan oleh kerajaan. Sekiranya kerajaan masih tidak bersetuju dengan syor yang baru, kerajaan boleh menentukan kadar gaji minimum dan perkara-perkara berkaitan dengannya. #1440. Walau bagaimanapun, kerajaan tidak boleh sewenang-wenangnya menentukan gaji minimum secara sendiri. Syor gaji minimum yang dibuat oleh Majlis kepada kerajaan boleh mengikut sektor, jenis pekerjaan dan wilayah. Sekiranya Majlis membuat syor hanya satu gaji minimum terpakai untuk semua sektor, semua jenis pekerjaan dan semua wilayah, ini bermakna gaji minimum yang ditetapkan itu adalah gaji minimum kebangsaan. Majlis juga akan membuat syor bagi mengecualikan mana-mana sektor atau golongan pekerja yang tidak sesuai diliputi di bawah perintah gaji minimum. Selain itu, Majlis juga boleh membuat syor tentang tarikh penguatkuasaan perintah gaji minimum. Implikasi pelaksanaan gaji minimum terhadap pembangunan ekonomi dan sosial negara dijangkakan sangat meluas dan kompleks. Walaupun Majlis diberi tanggungjawab menentukan gaji minimum berlandaskan prinsip tripartisme dan bersifat profesional, namun kerajaan perlu mempunyai peranan dalam menentukan kadar dan liputan gaji minimum setelah menimbang syor daripada Majlis. Dalam hal ini, peranan kerajaan adalah penting kerana kerajaan mempunyai tanggungjawab terhadap hal ehwal ekonomi dan pembangunan sosial negara secara menyeluruh. Lebih-lebih lagi, pelaksanaan gaji minimum di peringkat nasional merupakan perkara yang baru untuk negara kita. Untuk makluman Dewan yang mulia ini, lebih daripada 70 peratus dari negara di dunia ini yang melaksanakan gaji minimum memberi peranan kepada kerajaan sama ada kepada Kabinet, Kongres atau Parlimen dalam menentukan gaji minimum. Umpamanya negara Perancis, gaji minimum ditentukan oleh Majlis Menteri dan di United Kingdom oleh Parlimen setelah mendapat syor daripada badan penasihat, dan di Amerika Syarikat oleh Kongres tanpa obligasi untuk berunding dengan rakan sosial. Bahagian IV yang mengandungi fasal 26 hingga 42 memperincikan tentang kuasa penyiasatan dan penguatkuasaan yang dipertanggungjawabkan kepada pegawai Jabatan Tenaga Kerja. Di bawah bahagian ini, kuasa penyiasatan, penggeledahan, penyitaan, pemeriksaan dokumen diperuntukkan kepada pegawai penyiasat yang dihuraikan secara terperinci dalam 17 fasal bagi memastikan pelaksanaan gaji minimum dapat dikuatkuasakan dengan teratur, telus dan lancar. Bahagian V yang mengandungi fasal 43 hingga 47 memberi tumpuan kepada aspek kesalahan dan penalti. Semua bentuk penalti yang diperuntukkan dalam rang undang-undang ini yang disebabkan oleh ketidakpatuhan majikan adalah bertujuan untuk melindungi pekerja daripada sebarang ketidakadilan dan eksploitasi serta membolehkan pekerja mendapatkan hak-hak di bawah undang-undang. Selain penalti RM10,000 maksimum bagi setiap kesalahan, majikan dikehendaki membayar apa-apa perbezaan gaji pokok kepada pekerja yang dapat dibayar di bawah paras gaji minimum serta bayaran-bayaran lain yang berkaitan. Selain itu, rang undang- undang ini turut menekankan penalti yang bersifat deterrent, dengan izin, dalam hal kesalahan berterusan dan berulang. Bagi kesalahan berterusan, penalti yang dicadangkan ialah denda tidak melebihi RM1,000 sehari bagi setiap kesalahan. Sementara bagi kesalahan berulang, penalti yang dicadangkan ialah denda RM20,000 maksimum atau penjara tidak melebih lima tahun bagi setiap kesalahan.